Sa ezzesa
(Ulassa, mese ‘e Lampadas 2005)

Apo passadu custa vida mia
Sempre currende, tribagliende tropu,
Como non bando a passu, né galopu
Ca mi mancada in parte s’energia

E bolada si ch’est sa fantasia
Diventende sa vida sena iscopu
De poi cando rutu soe itopu
E giuto su bastone in cumpagnia.

Como est finidu su saltare a bolu
Ca no mi rezo reu pro un’istante
Ca finzas malandrina est sa salude

E brincare non poto che crabolu
O caminare a passos de gigante
Comente candu fia in gioventude.